
COMUNICAT
Agenția Județeană pentru Ocuparea Forței de Muncă Argeș vă invită să participați vineri, 9 octombrie 2026, la BURSA LOCURILOR DE MUNCĂ PENTRU ABSOLVENȚI, eveniment dedicat sprijinirii absolvenților de învățământ – promoția 2026, precum și tuturor persoanelor aflate în căutarea unui loc de muncă, care doresc să se angajeze sau să își schimbe locul de muncă.

Bursa Locurilor de Muncă pentru Absolvenți se va desfășura în Pitești, strada Tudor Vladimirescu, nr. 37, în incinta Argeș Mall, zona Food Court, cu începere de la ora 10:00.

Prin organizarea acestui eveniment, AJOFM Argeș urmărește facilitarea întâlnirii directe dintre cererea și oferta de pe piața muncii și sprijinirea tinerilor absolvenți în procesul de integrare profesională, în special în contextul dificultăților generate de lipsa experienței în muncă.

Obiectivele principale ale evenimentului sunt creșterea gradului de ocupare pentru persoanele aflate în căutarea unui loc de muncă și crearea unor noi oportunități pentru angajatori în identificarea și recrutarea potențialilor angajați. Totodată, Bursa reprezintă un cadru propice interacțiunii directe dintre angajatori și persoanele interesate de ocuparea unui loc de muncă.

Participarea la eveniment oferă angajatorilor posibilitatea de a întâlni, într-un interval scurt, un număr important de candidați, de a-și face cunoscute oportunitățile de angajare și de a eficientiza procesul de recrutare. Agenții economici participanți vor avea posibilitatea de a-și recruta personalul direct, fără intermediari, în funcție de cerințele concrete ale locurilor de muncă disponibile.

AJOFM Argeș invită agenții economici care dispun de locuri de muncă vacante și sunt interesați să participe la acest eveniment să își confirme participarea până la data de 06.10.2026, ora 14 :00. Oferta locurilor de muncă disponibile poate fi transmisă prin completarea Anexei 1A, cu mențiunea „Pentru Bursa”, la sediul AJOFM Argeș din Pitești, str. Republicii, nr. 11, sau electronic, la adresa de e-mail claudian.baciu.ag@anofm.gov.ro , persoană de contact Claudian Baciu, telefon 0761103332 ; 0248/222415 - tasta 2.
Participarea la acest eveniment este gratuită pentru toți cei interesați.
Cu stimă,

Director Executiv,

       Nicolae BADESCU   

